recursal/SuperWikiNEXT-32B huggingface dataset:
Ο ποταμός **Λαγκάβιτσα** βρίσκεται κοντά στα Όρη Τσαμαντά ή Μουργκάνα των ελληνοαλβανικών συνόρων, στο βορειοδυτικό τμήμα του νομού Θεσπρωτίας και στα νότια του Νομού Ιωαννίνων.Οι πηγές του βουνού, η «Μάνα του νερού» όπως αποκαλούνται βρίσκεται κοντά στο χωριό Λίστα Φιλιατών. Από τον Ποταμό Λαγκάβιτσα αρδεύεται τα περισσότερα χωριά της περιοχής, είναι 22 χιλιόμετρα ποταμός που διασχίζει τα χωριά και τις κοιλάδες της περιοχής , όπως την Καλλιθέας Φιλιατών και τον κάμπο της Ρεγγίνας το Γαρδίκι Φιλιατών και τον κάμπο της Λέκουφας Γαρδικίου τον Μαυρόκαμπο, τον κάμπο της Χαραυγής και το ιστορικό μοναστήρι της Αγ Μαρίνας τα στενά της Μπράνιας και τον κάμπο της Λεπτοκαρύας πριν καταλήξει στο χωριό Ραβενή όπου ενώνετε με τον ποταμό Καλαμά .Ο Ποταμός Λαγκάβιστα κατά το μήκος του έχει πούσια πανίδα που αποτελείται από άφθονα μικρά ψάρια, καβούρια, βατράχια, πεταλούδες ,βίδρες, νεροχελώνες και λίγα ακίνδυνα νερόφιδα.

Παραπομπές
----------
Ο **ύμνος του НАТО (ΝΑΤΟ)** είναι ο ύμνος της ΝΑΤΟϊκής οργάνωσης. Είναι ένα κομμάτι που συντέθηκε χωρίς λόγια το 1989 από τον Λουξεμβουργιανό Αντρέ Ράιχλινγκ, μέλος του ΝΑΤΟ και αξιωματικό του στρατού της οργάνωσης. Το κομμάτι χρησιμοποιούταν για πολλά χρόνια ανεπίσημα μέχρι να αναγνωριστεί ως ο επίσημος ύμνος τον Ιανουάριο του 2018.

Ιστορία
-------

Αρχικές προτάσεις για ένα ΝΑΤΟϊκό ύμνο πηγαίνουν πίσω στο 1958, την ένατη επέτειο της οργάνωσης. Το "NATO song" (ελλ. Τραγούδι του ΝΑΤΟ) χρησιμοποιούταν δημόσια, αλλά δεν υιοθετήθηκε ποτέ. Το 1960, ο Σμήναγος Έντουαρντ Τσίλτον (Edward Chilton) της Βρετανικής Βασιλικής Πολεμικής Αεροπορίας πρότεινε να συνδυαστούν οι εθνικοί ύμνοι όλων των κρατών μελών σε μία σύνθεση για τον ύμνο της οργάνωσης.

Το 1989, για να γιορταστεί ο σχηματισμός του ΝΑΤΟ στη 40η επέτειο, ο Αντρέ Ράιχλινγκ συνέθεσε ένα ύμνο χωρίς λόγια με τίτλο 'Ο Ύμνος του ΝΑΤΟ' και ο ύμνος ακούστηκε στη τελετή επετείου τον ίδιο χρόνο.  Χρησιμοποιούταν ανεπίσημα στα επόμενα χρόνια σε συνόδους και επετείους, μέχρι να αναγνωριστεί επίσημα ως ο ύμνος του ΝΑΤΟ στις 3 Ιανουαρίου του 2018.
Ο **Κώστας Καντζιλιέρης** (Τσερνίτσα (Αρτεμισία) Μεσσηνίας 1945) είναι Έλληνας ερμηνευτής και ερευνητής δημοτικών τραγουδιών.

Συνεργάτης με τον Αλέξανδρο Αρκαδόπουλο .

Θεωρείται ως μια από τις μεγαλύτερες φωνές της ελληνικής δημοτικής μουσικής και ως μια από τις μεγαλύτερες φωνές της Ελλάδας.

Ιστορικό
--------

Γεννήθηκε το 1945 στην Αρτεμισία Καλαμάτας (Τσερνίτσα) της περιοχής Αλαγονίας του νομού Μεσσηνίας. Η σχέση του με το δημοτικό τραγούδι άρχισε σε πολύ μικρή ηλικία. Μεγάλωσε στην Καλαμάτα, όπου είχε τις πρώτες του συστηματικές μουσικές εμπειρίες, συμμετέχοντας στη χορωδία «Ορφέας».

Στο οικογενειακό του περιβάλλον υπήρχαν αρκετοί καλλίφωνοι και γλεντζέδες. Τα καλοκαίρια στα γλέντια ακολουθούσε τον πατέρα του, ο οποίος έστηνε υπαίθριο μαγαζί στα πανηγύρια του Ταΰγετου και στα περίχωρα της Καλαμάτας. Εκεί άκουγε ζωντανά τους μουσικούς της περιοχής, αλλά και όσους έρχονταν από όλη την Μεσσηνία, την Λακωνία και την Αρκαδία.

Ήρθε στην Αθήνα το 1963. Παρακολούθησε για πέντε χρόνια μαθήματα Βυζαντινής μουσικής και Δημοτικού τραγουδιού στο "Σύλλογο προς διάδοση της Εθνικής Μουσικής" (ΚΕΠΕΜ) του Σίμωνα Καρά, του οποίου υπήρξε μέλος της χορωδίας και συνεχίζει τη συνεργασία του μέχρι σήμερα, ενώ συνεργάζεται με φορείς και σωματεία στην Πετρούπολη για την ανάδειξη της ελληνικής μουσικής παράδοσης.

Υποδοχή
-------

Το φαινόμενο και η φωνή του αξίζει μεγάλη προσοχή, η μεγάλη έκταση της, η δύναμή της, το ρωμαλέο μεταλλό της, ο ανδρισμός της, η αβίαστη πλαστικότητα της και η ένρινη βυζαντινή χρειά της την καθιστούν μοναδική έως ανεπανάληπτη.

Δραστηριότητα
-------------

Ασχολείται με την έρευνα, την καταγραφή και την ερμηνεία δημοτικών τραγουδιών του Μοριά. 

* Έχει κυκλοφορήσει δύο ψηφιακούς δίσκους:
	+ το "ΕΊΧΑ ΕΝΑ ΠΕΡΙΒΟΛΑΚΙ" με το Λύκειο Ελληνίδων Καλαμάτας και
	+ το "Τ'ΑΗΔΟΝΙ Τ'ΑΗΔΟΝΑΚΙ" με τον Καθρέφτη.
* Συνεργάστηκε με το Κρατικό Ραδιόφωνο και έλαβε μέρος σε εκπομπές της κρατικής αλλά και της ιδιωτικής τηλεόρασης.
* Συμμετείχε σε πολλές συναυλίες και εκδηλώσεις ανά την Ελλάδα (Μικρό Θέατρο Επιδαύρου, Μέγαρο Μουσικής, Θέατρο Πέτρας, Δημοτικό Θέατρο Πάτρας κ.ά.).

Δισκογραφία
-----------

### Albums

* Είχα ένα περιβολάκι (1999)
* Τ΄ αηδόνι τ΄ αηδονάκι Δημοτικά τραγούδια του Μοριά (2009)

Παραπομπές
----------

1. ↑  "Κώστας Καντζιλιέρης" peran.gr
2. ↑  «Κώστας Καντζιλιέρης». *ΜουσικόVLOG*. 27 Ιανουαρίου 2021. Ανακτήθηκε στις 30 Ιουλίου 2021.
3. ↑  «Περιβόλι πελοποννησιακών τραγουδιών». *Ριζοσπάστης*. 25 Απριλίου 2001. Ανακτήθηκε στις 30 Ιουλίου 2021.
4. ↑  Αλέξανδρος Αρκαδόπουλος
5. ↑  «Είχα ένα περιβολάκι lykelkal.gr». Αρχειοθετήθηκε από το πρωτότυπο στις 2 Ιουνίου 2021. Ανακτήθηκε στις 1 Ιουνίου 2021.
Ο **Αστέρας Περάματος** είναι ποδοσφαιρικός σύλλογος που εδρεύει στο Πέραμα του νομού Ρεθύμνης. Επίσημο έτος ίδρυσής του είναι το 1962, χρώματα του συλλόγου είναι το κίτρινο και το μπλε και έμβλημα το αστέρι. Έδρα της ομάδας αποτελεί το Δημοτικό Γήπεδο Περάματος.

Ιδρύθηκε το 1962 με την ονομασία «Αθλητική Ένωση Περάματος» με 25 μέλη, μεταξύ των οποίων ήταν οι Β. Σπυριδάκης, Γ. Φακιδάρης και Δημ. Περάκης και με πρώτο πρόεδρο τον Βασ. Σπυριδάκη. Το 1965 ο τότε πρόεδρος Μιχάλης Καλλέργης μετονόμασε τον σύλλογο σε «Αθλητική Ένωση Αστέρας Περάματος». Το 2015 ο Αστέρας Περάματος μετονομάστηκε σε «Αθλητική Ένωση Μυλοποτάμου».

Ακολούθως επανιδρύθηκε με την ονομασία «Αστέρας Περάματος» και αριθμό μητρώου ΕΠΟ 6.474, ξεκινώντας από τη Β΄ τοπική κατηγορία τη σεζόν 2016-17. Την επόμενη σεζόν, 2017-18, τερμάτισε στη 2η θέση και κέρδισε την άνοδο στην Α΄ Κατηγορία της Ε.Π.Σ. Ρεθύμνου.

Τη σεζόν 2021-2022 κατέκτησε το πρωτάθλημα της Α' Κατηγορίας, εκπροσωπώντας το Ν. Ρεθύμνου στα μπαράζ ανόδου για τη Γ' Εθνική.

Τίτλοι
------

* Β’ Τοπικού (3) 1965, 1969, 1975
* Α’ Τοπικού (4) 1989,1997,2005,2022
* Κύπελλα ΕΠΣΡ (7) 1989-1993, 2014, 2015
* Φιναλίστ Κυπέλλου (3) 1994, 2004,2007
* Σούπερ Καπ (1) 1997
* Δευτεραθλήτρια περιφερειακού (1) 1994
* Συμμετοχές σε Α’ Τοπικό (36)

Παραπομπές
----------

1. ↑  *ΑΛΛΑΖΕΙ ΣΕΛΙΔΑ Ο ΑΣΤΕΡΑΣ ΠΕΡΑΜΑΤΟΣ… Και το όνομα αυτού ΑΕ Μυλοποτάμου!'*, rethnea.gr
2. ↑  *ΠΡΑΓΜΑΤΟΠΟΙΉΘΗΚΕ ΤΗΝ ΔΕΥΤΕΡΑ Ο ΑΓΙΑΣΜΟΣ ΓΙΑ ΤΗΝ ΟΜΑΔΑ ΤΟΥ ΑΣΤΕΡΑ ΠΕΡΑΜΑΤΟΣ 2015!!!*, σελίδα facebook Αστέρα Περάματος
3. ↑  rethnea.gr
4. ↑  *Επιστρέφουν Αστέρας Περάματος, Επισκοπή 2010, Πηγή στη Β΄ ΕΠΣΡ rethymnosports.gr*

Πηγές
-----

* *Ο μισός αιώνας επιτυχιών... του Αστέρα Περάματος!*, rethymnosports.gr

Εξωτερικοί σύνδεσμοι
--------------------

* Ιστοσελίδα του συλλόγου
Οι **Προάλπεις του Ντίνι** (γαλλικά: Les Préalpes de Digne) είναι μία οροσειρά των νότιων γαλλικών Προάλπεων που βρίσκονται στον νομό Αλπ-ντε-Ωτ-Προβάνς, στην περιοχή Προβηγκία-Άλπεις-Κυανή Ακτή, στη νοτιοανατολική Γαλλία.

Γεωγραφικά στοιχεία
-------------------

Η οροσειρά εκτείνεται γύρω από την πρωτεύουσα του νομού, το Ντίνι-λε-Μπαιν, ανάμεσα στον ποταμό Ντυράνς, κατάντη από τη λίμνη Σερ-Πονσόν στα βόρεια και δυτικά, και στα φαράγγια του ποταμού Βερντόν στα νότια. Εκτείνεται από την κοινότητα Σιστερόν έως το Καστελάν στα νότια. 

Περιβάλλεται στα βορειοδυτικά από την περιοχή Μποσαίν, στα βορειοανατολικά από την οροσειρά των Τρουάζ-Εβεσέ, στα νοτιοανατολικά από τις Προάλπεις του Καστελάν και τέλος στα δυτικά από τα όρη του Βωκλύζ και την οροσειρά των Μπαρονί.

Γεωφυσικός χάρτης του νομού Αλπ-ντε-Ωτ-Προβάνς.

Κορυφές
-------

Η κορυφή Τετ Γκρος, 2.032 μ.
Έχει πολλές κορυφές που υπερβαίνουν τα 2.000 μέτρα υψόμετρο, οι κυριότερες είναι:

* Λε Μονζ, 2.115 μ. η υψηλότερη κορυφή της οροσειράς
* Κλο Ζινού, 2.112 μ.
* Λ'Ορατουάρ, 2.071 μ.
* Τετ Γκρος, 2.032 μ.
* Λα Λωπί, 2.025 μ.

Δραστηριότητες
--------------

Στην άκρη των νότιων Άλπεων, μεταξύ των ποταμών Ντυράνς και Βερντόν, ο ορεινός αυτός όγκος συγκεντρώνει αρκετά διαφορετικά σύνολα. Τα δυτικά βουνά, όπως τα Μονζ, έχουν χαρακτήρα ήπιο, περισσότερο μεσογειακό παρά αλπικό. Το ανάγλυφο γίνεται πιο έντονο καθώς κινείται προς τα ανατολικά και τα ιταλικά σύνορα.

Στην οροσειρά ασκούνται πολλές δραστηριότητες όλο τον χρόνο και συμπεριλαμβάνεται στις πιο άγριες και ερημικές περιοχές της Γαλλίας.Ορειβασία στις υψηλότερες κορυφές, σκι, πεζοπορία.

Στις κοιλάδες, τα ορεινά βοσκοτόπια και οι κορυφές της οροσειράς υπάρχει πολύ πλούσια πανίδα και χλωρίδα. Ανάμεσα στα άγρια ζώα και πτηνά είναι ο λύκος, ο λύγκας και ο χρυσαετός.

Παραπομπές
----------

1. ↑ . «carte-alpes-de-haute-provence».
2. ↑ . «Prealpes-de-Digne».
Κίνηση ρότορσιπ κατά φαινόμενο μάγκνους 

**Φαινόμενο Μάγκνους** ονομάζεται στη Αεροδυναμική το φαινόμενο εκείνο της δημιουργίας καθέτων δυνάμεων επί του άξονα περιστρεφόμενου κυλίνδρου που εκτίθεται σε ρεύμα αέρος.

Δια της στροφής του κυλίνδρου και της σημειούμενης τριβής τα μόρια του αέρα παρασύρονται με ταχεία κίνηση κατά την πλευρά της φοράς της περιστροφής, ενώ κατά την άλλη πλευρά τα μόρια του αέρα επιβραδύνονται. Αυτή η διαφορά των ταχυτήτων έχει ως συνέπεια να δημιουργείται αντίρροπη διαφορά πίεσης της οποίας αποτέλεσμα είναι οι υπό τον Ερρίκο Γουσταύο Μάγκνους, κατά πρώτη φορά, παρατηρηθείσες κάθετες δυνάμεις.

Το φαινόμενο αυτό μελετήθηκε ιδιαίτερα το 1923 στο αεροδυναμικό εργαστήριο του Πανεπιστημίου της Γαττίγκης και αμέσως ένα χρόνο μετά, ο ναυπηγός Φλέττνερ το δοκίμασε σε πρακτική εφαρμογή επί ιστιοφόρου πλοίου, με περιστρεφόμενους ιστούς, με μικρή επιτυχία. Τα πλοία του τύπου αυτού παραμένουν σήμερα πειραματικά και λέγονται πλοία Μάγκνους, εκ του ονόματος του πρώτου παρατηρητή του φαινομένου ή ρότορσιπ, περισσότερο διαδεδομένα.

Εξωτερικοί σύνδεσμοι
--------------------

* Πολυμέσα σχετικά με το θέμα  Magnus effect στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85079809
* GND: 4168611-1

 |

 |
Το **Orion** (Ωρίων) είναι επανδρωμένο διαστημικό σκάφος της NASA και μέρος του προγράμματος Άρτεμις. Κατασκευάστηκε με στόχο την επιστροφή του ανθρώπου στη Σελήνη και την κατάκτηση του Άρη από τον άνθρωπο. Το πλήρωμα θα είναι από 4 άτομα. Αρχικά θα μεταφέρει αστροναύτες στον σεληνιακό σταθμό **Gateway**. Η πρώτη του επανδρωμένη αποστολή, προβλέπεται να πραγματοποιηθεί το 2024. Το 2025 θα γίνει η πρώτη του αποστολή στη Σελήνη και γύρω στο 2030 στον Άρη. Πυραυλικός του φορέας θα είναι τo ΔΣΕ (Διαστημικό Σύστημα Εκτόξευσης).

Εξωτερικοί σύνδεσμοι
--------------------

* Πολυμέσα σχετικά με το θέμα  Orion (spacecraft) στο Wikimedia Commons
* Επίσημος ιστότοπος
* ESA Photo Gallery
* Mission concept for combined Orion/Sample return

  


|  |  |
| --- | --- |
| 

|  |
| --- |
| * Πύλη:Διάστημα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2017005215

 |

 |
Το **Δίκαιο του διαστήματος** είναι νεότατος κλάδος του Διεθνούς Δικαίου που βρίσκεται ακόμη στο στάδιο διαμόρφωσης. Ο κλάδος αυτός περιλαμβάνει το σύνολο των νομικών εκείνων κανόνων που διέπουν ή θα διέπουν (μέχρι ολοκλήρωσης) το καθεστώς του ουράνιου χώρου. (Νομοθεσία διαστημικών πτήσεων, εγκατάστασης σταθμών, εκτόξευσης δορυφόρων, θέσεων - τροχιών τους κλπ.).

Συνέδριο της Αμερικανικής Κοινωνίας της Διεθνούς Νομοθεσίας για το Διάστημα, που έλαβε χώρα το έτος 2014.
Με την τρέχουσα αύξηση τέτοιων πτήσεων και εγκαταστάσεων πλήθους τεχνητών δορυφόρων, περί τη Γη, η δημιουργία αυτού του κλάδου κατέστη αναγκαία. Βασικές αρχές των διεθνών συνθηκών είναι ότι το Διάστημα απαγορεύεται να χρησιμοποιείται για εγκατάσταση όπλων και άλλους πολεμικούς σκοπούς, ότι όλα τα Κράτη πρέπει να έχουν πρόσβαση στο Διάστημα και στα ουράνια σώματα για ερευνητικούς/επιστημονικούς σκοπούς και ότι κανένα κράτος δεν μπορεί να θεμελιώσει δικαίωμα κυριότητας σε ουράνιο σώμα.

Πηγές
-----

* Διεθνείς Συμβάσεις υπό την αιγίδα του ΟΗΕ και αποφάσεις του Συμβουλίου Ασφαλείας για τη δραστηριότητα των Κρατών στο διάστημα (στα αγγλικά).

  


|  |  |
| --- | --- |
| 

|  |
| --- |
| * Πύλη:Διάστημα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85125941
* BNF: cb119719570 (data)
* NDL: 00574076
* NKC: ph114986
* BNE: XX526897

 |

 |
Ο **Σπύρος Πνευματικός** (1964) είναι Έλληνας πολιτικός, ιατρός και πανεπιστημιακός. Το 2019 εξελέγη βουλευτής Ευβοίας με τη Νέα Δημοκρατία.

Βιογραφικό
----------

Σπούδασε στην Ιατρική Σχολή του Εθνικού και Καποδιστριακού Πανεπιστημίου Αθηνών (ΕΚΠΑ), έκανε την ειδικότητά του στην Ορθοπεδική στο Baylor College of Medicine στο Χιούστον και εξειδικεύτηκε στη χειρουργική της σπονδυλικής στήλης στο ίδιο Πανεπιστήμιο. Μετά την ολοκλήρωση της εκπαίδευσης του πήρε τον τίτλο του Assistant Professor στο Baylor College of Medicine και του Αναπληρωτή Διευθυντή της Ορθοπεδικής σε ένα από τα μεγαλύτερα κέντρα τραύματος της Αμερικής, το Ben Taub General Hospital.

Έζησε 14 χρόνια στις ΗΠΑ ακολουθώντας ακαδημαϊκή και κλινική σταδιοδρομία και το 2003 επέστρεψε στην Ελλάδα στη θέση του Επίκουρου Καθηγητή Ορθοπεδικής στο ΕΚΠΑ.

Σήμερα είναι Καθηγητής Ορθοπεδικής στο ΕΚΠΑ και διευθυντής της Γ’ Πανεπιστημιακής Κλινικής στο νοσοκομείο ΚΑΤ.  Παράλληλα, είναι Καθηγητής Ορθοπεδικής στο Baylor College of Medicine στις ΗΠΑ.

Διετέλεσε αναπληρωτής πρόεδρος της Εθνικής Επιτροπής Βιοηθικής και Δεοντολογίας από το 2013 μέχρι το 2015.

Είναι μέλος διεθνών ιατρικών εταιριών όπως American Academy of Orthopedic Surgeons, North American Spine Society, European Spine Society, AO Trauma, AO  Spine. Έχει συμμετάσχει σε πολλαπλά επιστημονικά ερευνητικά προγράμματα και έχει μεγάλο αριθμό δημοσιεύσεων σε υψηλού επιστημονικού κύρους περιοδικά.

Στις εκλογές του 2023 (Μάιος και Ιούνιος) εξελέγη βουλευτής στην Εύβοια και παρέδωσε την έδρα του στη Νέα Δημοκρατία.

Έχει επικριθεί για δήλωσή του σχετικά με το κόστος περίθαλψης ασθενών που είναι σε τελικό στάδιο. Στις 9 Ιουνίου τέθηκε εκτός εκλογικού αγώνα ενόψει των εκλογών της 25ης Ιουνίου από τον πρόεδρο της ΝΔ Κυριάκο Μητσοτάκη με αφορμή τη δήλωση.

Παραπομπές
----------

1. ↑  «Σπύρος Πνευματικός: Παραδίδει τη βουλευτική έδρα του στη ΝΔ». *Η Καθημερινή*. 9 Ιουνίου 2023. Ανακτήθηκε στις 8 Μαρτίου 2024.
2. ↑  «Απάνθρωπη δήλωση Πνευματικού: Προτείνει διαλογή καρκινοπαθών στα νοσοκομεία για μείωση κόστους». *News 24/7*. 8 Ιουνίου 2023. Ανακτήθηκε στις 8 Μαρτίου 2024.
3. ↑  «Διαλογή καρκινοπαθών, για να μειωθεί το νοσοκομειακό κόστος, προτείνει υποψήφιος της Ν.Δ.». *Η Εφημερίδα των Συντακτών*. 8 Ιουνίου 2023. Ανακτήθηκε στις 8 Μαρτίου 2024.
4. ↑  «Εκλογές 2023: Εκτός ψηφοδελτίων της Ν.Δ. ο Σπύρος Πνευματικός». *Η Καθημερινή*. 9 Ιουνίου 2023. Ανακτήθηκε στις 8 Μαρτίου 2024.
5. ↑  Παπαντωνίου, Σταύρος (10 Ιουνίου 2023). «Ν.Δ.: Το παρασκήνιο της «κόκκινης κάρτας» στον Πνευματικό». *Η Καθημερινή*. Ανακτήθηκε στις 8 Μαρτίου 2024.

Εξωτερικοί σύνδεσμοι
--------------------

* Προφίλ στον δικτυακό τόπο της Βουλής
* Επίσημη ιστοσελίδα Σπύρου Πνευματικού

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Πολιτική
* Πύλη:Ελλάδα
 |

 |
O **Μλάντεν Φούρτουλα** (σερβικά: *Mлaдeн Фуpтулa*, γεννήθηκε 18 Δεκεμβρίου 1950), συχνά αναφερόταν λανθασμένα ως *Μπλάντεν Φορτούλα*, είναι πρώην Γιουγκοσλάβος (σέρβικης καταγωγής από τη Βοσνία) ποδοσφαιριστής που αγωνίζονταν στην θέση του τερματοφύλακα.

Καριέρα
-------

Γεννήθηκε στις 18 Δεκεμβρίου 1950 στο Σαράγεβο και έπαιξε μέχρι το 1973 στην Παρτιζάν. Το 1974 ήρθε στις Σέρρες για λογαριασμό του Πανσερραϊκού. Έμεινε για μία χρονιά και πραγματοποίησε πολύ καλές εμφανίσεις. Αποτέλεσμα αυτού ήταν να μετακομίσει στη Θεσσαλονίκη το καλοκαίρι του 1975 για λογαριασμό του ΠΑΟΚ. Στον δικέφαλο του Βορρά αγωνίστηκε για εννέα σεζόν μέχρι το καλοκαίρι του 1984, όπου και αποχώρησε από το ποδόσφαιρο σε ηλικία 34 ετών. Κατέκτησε με την ομάδα της Θεσσαλονίκης το πρωτάθλημα Ελλάδας το 1976.

Μετά το τέλος της καριέρας του, ανέλαβε προπονητής τερματοφυλάκων τη χρονιά που ο ΠΑΟΚ κατέκτησε το δεύτερο πρωτάθλημά του το 1985. Την επόμενη σεζόν διαφώνησε με τον τότε πρόεδρο της ομάδας Χάρη Σαββίδη και εγκαταλείποντας το ποδόσφαιρο ασχολήθηκε με το εμπόριο. Επέστρεψε στην ομάδα σαν διευθυντής των γραφείων της ΠΑΕ 15 χρόνια αργότερα.

Τίτλοι
------

**ΠΑΟΚ**

* Πρωτάθλημα Ελλάδος: 1976

Πηγές
-----

* Ο Μλάντεν Φούρτουλα ... στις ασπρόμαυρες ιστορίες!
* Η ηρωική βραδιά του ΠΑΟΚ στο Μόναχο
Ο Σοπέν, το 1838, ήτοι στην ηλικία που έγραψε τις Op. 33. Μέρος έργου του Ευγένιου Ντελακρουά.

|  |  |
| --- | --- |
|  | 
*Mazurka in D major, Op. 33, No. 2*

Performed by Lubka Kolessa

---

 |
| *Έχετε προβλήματα με αυτό το αρχείο; Δείτε βοήθεια πολυμέσων.* |

Οι **Μαζούρκες, Op. 33** είναι τέσσερις μαζούρκες του Φρεντερίκ Σοπέν, που γράφτηκαν και δημοσιεύθηκαν το 1838. Η πρώτη γράφτηκε σε Σολ δίεση ελάσσονα, τέμπο *lento*. Της συγκεκριμένης ο ρυθμός θυμίζει βαλς και είναι μία από τις λιγότερες σε απαιτητικότητα μαζούρκες του Σοπέν. Η δεύτερη είναι γραμμένη σε Ρε μείζονα και είναι μία από τις πιο δημοφιλείς του συνθέτη. Η τρίτη είναι γραμμένη σε Ντο μείζονα και πρόκειται για μία εκφραστική σύνθετη, με τέμπο *semplice*. Η τέταρτη και τελευταία του σετ είναι γραμμένη σε Σι ελάσσονα και με χρόνο σχεδόν 5 λεπτά διάρκειας, είναι μία από τις μεγαλύτερες μαζούρκες του. Μία μέση εκτέλεση όλου του σετ διαρκεί περίπου 15 λεπτά.

Παραπομπές
----------

1. 1 2  *Mazurkas Op. 33* at Allmusic
2. ↑  «Mazurkas at the Vancouver Chopin Society». Αρχειοθετήθηκε από το πρωτότυπο στις 18 Αυγούστου 2010. Ανακτήθηκε στις 23 Ιανουαρίου 2019.

Εξωτερικοί σύνδεσμοι
--------------------

* *Mazurkas Op. 33* at Allmusic
* Μαζούρκες, Op. 33

  


|  |  |  |  |
| --- | --- | --- | --- |
| 

| π • σ • ε
Μαζούρκες του Φρεντερίκ Σοπέν |
| --- |
|  |
| 
* 4 Μαζούρκες, Op. 6
* 5 Μαζούρκες, Op. 7
* 4 Μαζούρκες, Op. 17
* 4 Μαζούρκες, Op. 24
* 4 Μαζούρκες, Op. 30
* 4 Μαζούρκες, Op. 33
* 4 Μαζούρκες, Op. 41
* 3 Μαζούρκες, Op. 50
* 3 Μαζούρκες, Op. 56
* 3 Μαζούρκες, Op. 59
* 3 Μαζούρκες, Op. 63
* 4 Μαζούρκες, Op. 67
* 4 Μαζούρκες, Op. 68
* Μαζούρκες χωρίς opus αριθμό
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 185429943
* LCCN: nr2001029491

 |

 |
Χρονολόγιο εξάντλησης διευθύνσεων IPv4
**Η εξάντληση διευθύνσεων IPv4** είναι η εξάντληση του συνόλου των μη κατανεμημένων διευθύνσεων IPv4. Επειδή η αρχική αρχιτεκτονική του Διαδικτύου είχε λιγότερες από 4,3  δισεκατομμύρια διευθύνσεις διαθέσιμες, η εξάντληση αναμενόταν από τα τέλη της δεκαετίας του 1980, όταν το Διαδίκτυο άρχισε να βιώνει δραματική ανάπτυξη. Αυτή η εξάντληση είναι ένας από τους λόγους για την ανάπτυξη του διαδόχου πρωτοκόλλου του, IPv6. Τα IPv4 και IPv6 συνυπάρχουν στο Διαδίκτυο.

Ο χώρος διευθύνσεων IP διαχειρίζεται παγκοσμίως από την αρχή αριθμών διαδικτύου (Internet Assigned Numbers Authority, IANA) και από τα πέντε περιφερειακά μητρώα διαδικτύου (regional Internet registries, RIRs) που είναι υπεύθυνα στις καθορισμένες περιοχές τους για εκχώρηση στους χρήστες και τα τοπικά μητρώα διαδικτύου, όπως είναι οι πάροχοι υπηρεσιών Διαδικτύου. Οι κύριες δυνάμεις της αγοράς που επιτάχυναν την εξάντληση των διευθύνσεων IPv4 περιλάμβαναν τον ταχέως αυξανόμενο αριθμό χρηστών του Διαδικτύου, τις συσκευές που είναι πάντα σε λειτουργία(always-on devices), τις κινητές συσκευές.

Η αναμενόμενη έλλειψη ήταν ο λόγος για τη δημιουργία και την υιοθέτηση αρκετών νέων τεχνολογιών, όπως η μετάφραση διευθύνσεων δικτύου (NAT), η ταξινόμηση μεταξύ τομέων χωρίς ταξινόμηση (Classless Inter-Domain Routing, CIDR) το 1993 και η IPv6 το 1998.

Η εξάντληση των διευθύνσεων IPv4 πραγματοποιήθηκε στις 31 Ιανουαρίου 2011. Όλα τα RIRs έχουν εξαντλήσει τα σύνολα διευθύνσεών τους, εκτός από αυτά που προορίζονται για μετάβαση IPv6. Αυτό συνέβη στις 15 Απριλίου 2011 για την Ασία-Ειρηνικό (APNIC), στις 10 Ιουνίου 2014 για τη Λατινική Αμερική και την Καραϊβική ( LACNIC ), στις 24 Σεπτεμβρίου 2015 για τη Βόρεια Αμερική (ARIN), στις 21 Απριλίου 2017 για την Αφρική ( AfriNIC ) και στις 25 Νοεμβρίου 2019 για την Ευρώπη, τη Μέση Ανατολή και την Κεντρική Ασία (RIPE NCC). Αυτά τα RIRs εκχωρούν ακόμη ανακτημένες διευθύνσεις ή διευθύνσεις που έχουν δεσμευτεί για έναν ειδικό σκοπό. Ορισμένοι πάροχοι υπηρεσιών Διαδικτύου εξακολουθούν να έχουν ομάδες διευθύνσεων IP που δεν έχουν εκχωρηθεί και θα μπορούσαν να ανακυκλώσουν διευθύνσεις που δε χρειάζονται πλέον από τους συνδρομητές.

Παραπομπές
----------

1. ↑  Niall Richard Murphy· David Malone (2005). *IPv6 network administration*. O'Reilly Media, Inc. σελίδες xvii–xix. ISBN 0-596-00934-8.

* Επίσημη τρέχουσα κατάσταση των κατανομών IPv4 / 8, όπως διατηρείται από το IANA
* Το ICANN ανακτά μεγάλο μπλοκ διευθύνσεων Διαδικτύου (14.0.0.0/8) 2008-02-10
* Παγκόσμια πρόταση πολιτικής για το υπόλοιπο χώρο διευθύνσεων IPv4 - Ιστορικό αναφοράς 2008-09-08
* potaroo.net: Αναφορά διευθύνσεων IPv4 με αντίστροφη μέτρηση
* Κατάσταση RIR IPv4: APNIC RIPE
Ο **Μανώλης Δραγώγιας** (1933 - 2023) είναι Έλληνας ζωγράφος.

*Τοπίο*. Έργο του Μανώλη Δραγώγια

Βιογραφία
---------

Γεννήθηκε στη Λευκοπηγή της Κοζάνης το 1933. Το 1962 εγκαταστάθηκε στο Αμβούργο της Γερμανίας, όπου σπούδασε ζωγραφική για δύο περίπου χρόνια στο εργαστήριο του Αλ. Γκεόργκυ. Εκεί ειδικεύεται στην τεχνική της σπάτουλας και δέχεται τις επιδράσεις του ιμπρεσιονισμού. Στη Γερμανία, όπως έχει δηλώσει ο ίδιος αργότερα, συγκινείται και εμπνέεται από τα διδάγματα της Σχολής του Μονάχου. Το 1964, επιστρέφει στη Θεσσαλονίκη και διδάσκει στην ιδιωτική σχολή "Κοραής". 

Η θεματογραφία του επικεντρώνεται στα τοπία με ποτάμια, λίμνες, θάλασσες και ακτές, καρνάγια και αρσανάδες και ψαρόβαρκες, αλλά και στην καθημερινότητα των ανθρώπων του χωριού και τα λαογραφικά συμβάντα. Εκπροσωπεί την τάση του ιμπρεσιονιστικού υπαιθρισμού, με εμφανείς επιρροές από τις θαλασσογραφίες του Ρώσου ζωγράφου Ιβάν Αϊβαζόφσκι (Ivan Aivazovski, 1817 - 1900) και από τον τοπιογράφο Ιβάν Σίσκιν (Ivan Shishkin, 1832 - 1898) στη ζωγραφική του δάσους. 

Με εκθέσεις του σε όλη τη Μακεδονία, μέσα από τοπία της Κοζάνης, της Βέροιας, της Καστοριάς και της Χαλκιδικής ή τις προσωπογραφίες των ανθρώπων του χωριού και της θάλασσας, εκφράζει έντονα τα συναισθήματά του για το σκληρό αγώνα της ζωής στην ύπαιθρο. Στην απόδοση των ανθρώπινων μορφών χρησιμοποιεί ανθρωποκεντρικές φόρμες.

Έργα του Μανώλη Δραγώγια βρίσκονται στο Δημαρχείο και στο Λαογραφικό Μουσείο της Κοζάνης, όπως και σε άλλες δημόσιες ή ιδιωτικές συλλογές. Ανάμεσα στους πίνακες του περιλαμβάνονται: "11 Οκτωβρίου 1912" (που αναπαριστά την απελευθέρωση της Κοζάνης), "Ψαρόβαρκες αγκυροβολημένες", "Βάρκες στην αμμουδιά", "Σύνθεση με ψαρόβαρκα, βότσαλα και θάλασσα", "Ιερά Μονή Μεγίστης Λαύρας Αγίου Όρους" κ. ά. 

Το 2010, ο Μανώλης Δραγώγιας τιμήθηκε από το Δήμο Κοζάνης με το αργυρό μετάλλιο της πόλης, με τη συμπλήρωση 55 χρόνων εικαστικής δημιουργίας. 

Απεβίωσε στις 13 Αυγούστου 2023

Παραπομπές
----------

Πηγές
-----

* Δημήτρη Καραγιάννη: "Μανώλης Δραγώγιας: Η δικαίωση μιας 55χρονης πορείας", Εφημ. "ΘΑΡΡΟΣ" Ν. Κοζάνης, 14 Σεπτεμβρίου 2010.
* Εφημ. "Κοζάνη" (ηλεκτρονική έκδοση), με συνέντευξη του Μανώλη Δραγώγια, 16 Νοεμβρίου 2009.
Ο **Αριστάρχ Βίκτοροβιτς Βένες** (ρωσ. *Аристарх Викторович Венес*, γενν. 4 Οκτωβρίου 1989, Μόσχα, ΡΣΟΣΔ, ΕΣΣΔ) είναι Ρώσος ηθοποιός του θεάτρου και του κινηματογράφου.

Βιογραφία
---------

Γιος του ηθοποιού Βίκτωρα Βένες (γενν. 13 Νοεμβρίου 1962), αποφοίτου του Κρατικού Ινστιτούτου Θεάτρου Γιαροσλάβλ. Εγγονός του Αρίσταρχου Βένες, Έλληνα συμμετέχοντος στον Β' Παγκόσμιο Πόλεμο στο πλευρό του αντιχιτλερικού συνασπισμού, που μετανάστευσε στην ΕΣΣΔ το 1949. Πήρε το όνομα του παππού του.

Σε ηλικία 15 ετών, αποφοιτά από το σχολείο και μπαίνει στο τμήμα υποκριτικής στη Σχολή Θεάτρου Τέχνης "Αντόν Τσέχοφ" της Μόσχας στο μάθημα του Κονσταντίν Ράικιν, αλλά λόγω οικογενειακών συνθηκών εγκαταλείπει το πανεπιστήμιο. 

Το 2010 εισήλθε στο τμήμα σκηνοθεσίας του Πανρωσικού Κρατικού Ινστιτούτου Κινηματογράφου, στο εργαστήριο των Βαλέρι Ρουμπίντσικ και Σεργκέι Σολοβιόφ. Την ίδια χρονιά, ο Βένες εμφανίστηκε σε έναν από τους κύριους ρόλους στην ταινία "Συμμαθητές" σε σκηνοθεσία Σεργκέι Σολοβιόφ. Η ταινία αναδεικνύει τους προβληματισμούς του σκηνοθέτη για τη νεολαία στη σύγχρονη Ρωσία. Οι χαρακτήρες του διακρίνονται από μια μη τυπική προσέγγιση της ζωής, μια τάση τόσο για φιλοσοφικό συλλογισμό όσο και για αυθόρμητη λήψη αποφάσεων.

Την περίοδο από το 2011 έως το 2014, ο Αριστάρχ Βένες πρωταγωνίστησε σε πολλά έργα, μεταξύ των οποίων και η 20λεπτη ταινία μικρού μήκους "Δόντια στο ράφι" (2011).

Το 2015, το τηλεοπτικό κανάλι TNT κυκλοφόρησε τη σειρά "Ο Νόμος των Πέτρινων Ζούγκλων" , στην οποία ο ηθοποιός έπαιξε τον κύριο ρόλο. Το 2017 κυκλοφόρησε η δεύτερη σεζόν της σειράς, η οποία επίσης τράβηξε την προσοχή των ΜΜΕ και στάθηκε αφορμή για αρκετές συνεντεύξεις.

Ο Αριστάρχ έχει μια αδερφή, τη Μαρία, η οποία είναι 13 χρόνια μικρότερη από αυτόν. Έπαιξε σε πολλές ταινίες, αλλά δεν σκοπεύει να γίνει επαγγελματίας ηθοποιός.

Ο Βένες είναι αφοσιωμένος οπαδός της ποδοσφαιρικής ομάδας Λοκομοτίβ Μόσχας. Ο ηθοποιός παρακολουθεί πολλούς από τους αγώνες της ομάδας, συμπεριλαμβανομένων εκείνων εκτός έδρας .

Παραπομπές
----------

1. ↑  www.vokrug.tv/person/show/aristarh\_venes/.
2. ↑  Собственные слова актёра в сети Инстаграм
3. ↑  Алина Бавина (16 Μαρτίου 2015). «Аристарх Венес: «Я играю и буду дальше играть 17-летних»». Вокруг ТВ.
4. ↑  Молодые актеры болеют за «Локо».

Εξωτερικοί σύνδεσμοι
--------------------

* Πολυμέσα σχετικά με το θέμα  Aristarh Venes στο Wikimedia Commons
Το **Heima** ή αλλιώς **Sigur Rós - Heima** είναι ντοκιμαντέρ και διπλό DVD που αναφέρεται στην περιοδεία των Sigur Rós στην Ισλανδία το καλοκαίρι του 2006. Το ντοκυμαντέρ ψηφίστηκε ως το καλύτερο ντοκυμαντέρ όλων των εποχών από τους χρήστες του Internet Movie Database (*IMDb*).. Κατά τη διάρκεια της περιοδείας αυτής το συγκρότημα έδωσε δύο μεγάλες συναυλίες στο Miklatún - Ρέυκιαβικ (30 Ιουλίου) και το Άσμπυργκι (4 Αυγούστου), καθώς και μικρής κλίμακας συναυλίες στα Όλαφσβικ (24 Ιουλίου), Ισαφγιόρθουρ (26 Ιουλίου), Ντγιούπαβικ (27 Ιουλίου), Háls, Öxnadalur (28 Ιουλίου) και Σεϋθισφγιόρθουρ (3 Αυγούστου) καθώς και μία συναυλία διαμαρτυρίας στο Snæfellsskála (3 Αυγούστου). Το ντοκιμαντέρ περιλαμβάνει επίσης μία ακουστική συναυλία που δόθηκε για την οικογένεια και τους φίλους του συγκροτήματος στην Gamla Borg, καφετέρια στην μικρή κωμόπολη Μποργκ, στις 22 Απριλίου 2007.

Το ντοκυμαντέρ έκανε πρεμιέρα στην Ισλανδία, στην εναρκτήρια προβολή του Διεθνούς Φεστιβάλ Κινηματογράφου του Ρέυκιαβικ στις 27 Σεπτεμβρίου 2007. Η διεθνής πρεμιέρα της ταινίας έγινε στην Ελλάδα, στα πλαίσια του Φεστιβάλ Κινηματογράφου Νύχτες Πρεμιέρας στις 29 Σεπτεμβρίου 2007, παρουσία του σκηνοθέτη της ταινίας Ντιν ΝτεΜπλουά και του παραγωγού του συγκροτήματος, οι οποίοι προλόγισαν την ταινία και δέχτηκαν ερωτήσεις από το κοινό μετά τη λήξη της προβολής. Το διπλό DVD εκδόθηκε στις 5 Νοεμβρίου 2007 (4 Δεκεμβρίου στη Βόρεια Αμερική). Το πρώτο DVD θα εμπεριέχει το ντοκιμαντέρ, ενώ το δεύτερο θα έχει μεγάλης διάρκειας εκδοχές των τραγουδιών. Υπάρχουν δύο εκδόσεις του DVD, από τις οποίες η μία περιλαμβάνει μικρό βιβλίο με ατμοσφαιρικές φωτογραφίες από την περιοδεία. Το DVD πούλησε 5.000 αντίτυπα στον Καναδά, και κέρδισε έτσι ένα Χρυσό Βραβείο των *Video Certifications*.. 

Ο τίτλος *Heima* μεταφράζεται ως "*στο σπίτι, στην πατρίδα*".

Λίστα κομματιών
---------------

**DVD1**

1. Glósóli
2. Sé Lest
3. Agaetis Byrjun
4. Heysátan
5. Olsen Olsen
6. Von
7. Gítardjamm
8. Vaka
9. A Ferd Til Breidafjardar 1922 (με τον Steindór Andersen)
10. Starálfur
11. Hoppípolla
12. Popplagið
13. Samskeyti

**DVD2**

1. Glósóli
2. Sé Lest
3. Heysátan
4. Agaetis Byrjun
5. Gítardjamm
6. Daudalagið
7. Vaka (Snæfell)
8. Vaka (Álafoss)
9. Starálfur
10. Heima
11. Rimur
12. Popplagið
13. Hoppípolla
14. Olsen Olsen
15. Samskeyti
16. Von

Παραπομπές
----------

1. ↑  (Αγγλικά) *Internet Movie Database*. tt1094594. Ανακτήθηκε στις 16  Ιουνίου 2019.
2. ↑
3. ↑  «Canadian Recording Industry Association (CRIA): Gold & Platinum - January 2005». Αρχειοθετήθηκε από το πρωτότυπο στις 13 Αυγούστου 2012. Ανακτήθηκε στις 2 Αυγούστου 2008.

Εξωτερικοί σύνδεσμοι
--------------------

* Το site του Heima
* Επίσημος ιστότοπος των Sigur Rós
* Ανακοίνωση τύπου Αρχειοθετήθηκε 2010-01-24 στο Wayback Machine.
* Kvikmyndir.is (Icelandic)
* Το Heima στο IMDB
**Όρυγμα** χαρακτηρίζεται γενικά η κατόπιν εκσκαφής στο έδαφος σχηματιζόμενη τάφρος που χρησιμοποιείται είτε ως χαράκωμα, είτε ως προσόδευση κατά την αμυντική οργάνωση μιας τοποθεσίας. Η δημιουργία ορυγμάτων είναι αντικείμενο της οχυρωτικής και διακρίνεται ομοίως σε μόνιμο, εκστρατείας και ημιμόνιμο.

Επί τούτου η διάκριση ενός ορύγματος σε χαράκωμα ή προσόδευση γίνεται ανάλογα εκ του σκοπού που εξυπηρετεί (π.χ. για εκτέλεση πυρών), και της διεύθυνσής του ως προς τη γραμμή μάχης (χαράκωμα) ή για ασφαλή μετακίνηση και κυκλοφορία μαχομένων προς ενίσχυση προκεχωρημένων σημείων (προσόδευση). Συνηθέστερα τα ορύγματα προσόδευσης είναι κάθετα προς τη γραμμή μετώπου, οπότε και ονομάζονται τάφροι συγκοινωνίας.

Αν όμως η προσόδευση είναι αισθητά παράλληλη προς τη γραμμή μετώπου, τότε ονομάζεται *παράλληλη προσόδευση*. Όταν σκάβεται ένα τέτοιο όρυγμα, οργανώνεται κατά τέτοιο τρόπο ώστε σε κατάλληλη στιγμή να μπορεί να μετατραπεί σε χαράκωμα κατά το μεγαλύτερο μήκος αυτού του ορύγματος, προκειμένου να αυξηθεί η βολή (αύξηση πυρός). Τα ορύγματα προσόδευσης ή τάφροι συγκοινωνίας είναι ιδιαίτερα προφυλαγμένοι τόσο ως προς την όψη τους όσο και από εχθρικά πυρά, αποτελώντας έτσι υπόγειες στοές.

Μόνιμα ορύγματα προσόδευσης απαντώνται κυρίως στα οχυρά και στα πυροβολεία. Περισπούδαστο όρυγμα στην αρχαιότητα ήταν το Ευπαλίνειο όρυγμα στη Σάμο, που δημιουργήθηκε όμως για χρήση υπόγειου υδραγωγείου.
To "**A Whole New World**" είναι ένα τραγούδι που συμπεριλήφθηκε στο soundtrack στην ταινία της Disney *Αλαντίν*, του 1992, σε μουσική Άλαν Μένκεν και σε στίχους Τιμ Ράις. Το κομμάτι ερμηνεύθηκε με το ντουέτο Μπραντ Κέιν και Λία Σαλόνγκα, ως φωνή του Aladdin και της Jasmine και πρόκειται για μία μπαλάντα, που χρησιμοποιήθηκε στην πλοκή της ταινίας ώστε να δημιουργήσουν δεσμούς αγάπης οι δύο ήρωες, καθώς επίσης και ως μουσικό θέμα. Στιχουργικά, ο Aladdin δείχνει στην πριγκίπισσα μια ζωή γεμάτη ελευθερία, ενώ οι δυο τους βλέπουν τον κόσμο επάνω σε ένα Μαγικό χαλί. Το κομμάτι έγινε γρήγορα ένα από τα πιο χαρακτηριστικά της εταιρείας. 

Το τραγούδι κέρδισε πολλές υποψηφιότητες και νίκες σε διάφορους διαγωνισμούς. Κέρδισε το Όσκαρ Καλύτερου Πρωτότυπου Τραγουδιού, στα 65α Βραβεία Όσκαρ και τη Χρυσή Σφαίρα Καλύτερου Πρωτότυπου Τραγουδιού, στα 50α Βραβεία Χρυσής Σφαίρας. Επίσης, κέρδισε και Grammy στις κατηγορίες Καλαύτερο Τραγούδι της Χρονιάς και Καλύτερο Τραγούδι Γραμμένο για Κινηματογράφο ή Τηλεόραση, στα 36α Ετήσια Βραβεία Grammy, κάνοντάς το το μόνο τραγούδι της εταιρείας που κερδίσει στην τελευταία κατηγορία. Την ίδια χρονιά η εκδοχή των Πίμπο Μπράισον και Ρεγκίνα Μπελ κέρδισε δύο υποψηφιότητες, κερδίζοντας τελικά στην κατηγορία Καλύτερη Ερμηνεία Ντουέτου ή Συγκροτήματος. Η εκδοχή αυτή έφτασε και για μία εβδομάδα πρώτη στα *Billboard Hot 100*.

Το κομμάτι από την αρχή της κυκλοφορίας του υπέστη διασκευές. Με την πιο γνωστή πιθανώς αυτή του 1993, από την Σαλόνγκα, με τον Φιλιπινέζο τραγουδιστή Χοσέ Μάρι Τσαν. Το 2019, η ταινία *Αλαντίν* κυκλοφόρησε σε μία live-action έκδοση, όπου το κομμάτι χρησιμοποιήθηκε ξανά, ερμηνευμένο αυτή τη φορά από τους Ζέιν Μάλικ και Ζάβια Γουόρντ. Κυκλοφόρησε μάλιστα και video clip για την προώθηση του κομματιού, σκηνοθετημένο από τον Φίλιπ Άντελμαν.

Παραπομπές
----------

1. ↑  Στην ελληνική μεταγλώττιση τιτλοφορήθηκε ως **Γλυκιά Ζωή**
2. ↑  Roberts, David (2006). *British Hit Singles & Albums* (19th έκδοση). London: Guinness World Records Limited. σελ. 137. ISBN 1-904994-10-5.
3. ↑  «Best Original Song - The 65th Academy Awards (1993)». Academy of Motion Picture Arts and Sciences. Αρχειοθετήθηκε από το πρωτότυπο στις 2 Φεβρουαρίου 2018. Ανακτήθηκε στις 15 Φεβρουαρίου 2018.
4. ↑  «The 65th Academy Awards (1993) Nominees and Winners». *oscars.org*. Ανακτήθηκε στις 1 Μαΐου 2022.
5. ↑  «SEARCH – Aladdin». Hollywood Foreign Press Association. Αρχειοθετήθηκε από το πρωτότυπο στις 13 Ιουλίου 2010. Ανακτήθηκε στις 1 Μαΐου 2022.
6. ↑  Pareles, Jon (March 2, 1994). «Top Grammy to Houston; 5 for 'Aladdin'». *The New York Times*. Αρχειοθετήθηκε από το πρωτότυπο στις June 2, 2009.. Ανακτήθηκε στις May 1, 2022.
7. 1 2  «36th Grammy Awards - 1994». *Rock On The Net*. Ανακτήθηκε στις 1 Μαΐου 2022.
8. ↑  «Nominees for 36th annual Grammy Awards». *UPI*. 6 Ιανουαρίου 1994. Ανακτήθηκε στις 1 Μαΐου 2022.
9. ↑  «March 6, 1993». *Billboard Hot 100*.

Εξωτερικοί σύνδεσμοι
--------------------

* New York recording session στο YouTube
Ο **Χάρης Βαρθακούρης** (Αθήνα, 26 Μαρτίου 1975) είναι Έλληνας τραγουδιστής, γιος του Γιάννη Πάριου.

Παιδική ηλικία και Οικογένεια
-----------------------------

Γεννήθηκε στις 26 Μαρτίου του 1975 στην Αθήνα με γονείς τον Γιάννη Πάριο και τη Ντίνα Μαρκοπούλου. Έχει έναν ακόμα ομόαιμο αδερφό, τον Θανάση, και δύο ακόμα ετεροθαλείς αδελφούς, τον Μιχαήλ-Άγγελο και τον Νικόλα, από τον δεύτερο γάμο του πατέρα του.

Μουσική και σπουδές
-------------------

Ο Χάρης, λόγω του πατέρα του, οικειοποιήθηκε από πολύ μικρός την μουσική, στην οποία αργότερα συνειδητοποίησε και την κλίση του. Η πρώτη επίσημη επαφή του με την μουσική συνέβη όταν ήταν δέκα ετών όταν συνέθεσε και ερμήνευσε -με τον πατέρα του- το τραγούδι του ‘Πιο καλή η μοναξιά‘. Το 1992 ο Χάρης πήγε στην Βοστώνη για να σπουδάσει Εφαρμογή Ηλεκτρονικών Υπολογιστών στη μουσική και επέστρεψε το 1994 με έτοιμη την μουσική για τον καινούργιο δίσκο του Γιάννη Πάριου "Παρέα Με Το Χάρη" που κυκλοφόρησε τον Νοέμβριο του 1995.

Προσωπική ζωή
-------------

Το 2010, παντρεύτηκε με πολιτικό γάμο την Αντελίνα Τελώνη-Βαρθακούρη, με την οποία γνωρίστηκαν μέσω Facebook. Μαζί της έχει αποκτήσει δύο κόρες, τη Μελωδία (γενν. 2010) και τη Λιόνα (γενν. 2012).

Καριέρα
-------

Η πρώτη του εμφάνιση ήταν το 1999 με τον Γιάννη Πάριο και τον Στέλιο Ρόκκο στο νυχτερινό μαγαζί ‘Πύλη Αξιού’ στην Θεσσαλονίκη.

Το 2000 κυκλοφόρησε το πρώτο του Cd-Single ‘Προκαταβολικά‘ (που περιείχε τα τραγούδια "Αδέσποτες οι Νύχτες" και "Τον εαυτό σου να κοιτάς")και λίγο αργότερα ο πρώτος του δίσκος ‘Αδέσποτες οι νύχτες‘ με δική του μουσική και στίχους του Γιάννη Πάριου, του Αντώνη Ανδρικάκη, του Άρη Δαβαράκη, του Βαγγέλη Κωνσταντινίδη και της Ναταλίας Γερμανού. 

Το 2002 κυκλοφόρησε το δεύτερο άλμπουμ του ‘Αδυναμία μου‘ που περιέχει και την τεράστια επιτυχία τoυ "Βράδια Αξημέρωτα". Την ίδια χρονιά ξεκίνησε η συνεργασία του με τον Τόλη Βοσκόπουλο και την Δέσποινα Βανδή στο νυχτερινό μαγαζί Rex.

Πέντε χρόνια μετά, ο Βαρθακούρης επανέρχεται στην καλλιτεχνική σκηνή με νέο Cd-Single ‘Φώναξε πιο δυνατά’ από την Sony BMG.

Το 2010 κυκλοφόρησε τον τρίτο προσωπικό του δίσκο "Άρχοντας του Κόσμου" που περιέχει το "Φώναξε πιο δυνατά", το "Τα'πια" και το "Έστω" μεταξύ άλλων.

Ο Χάρης έχει συνθέσει πολλά κομμάτια για τον πατέρα του καθώς και για τους: Αντώνης Ρέμος, Σάκης Ρουβάς, Νατάσα Θεοδωρίδου, Δέσποινα Βανδή, Stan (τραγουδιστής) κ.α.

Έχει επίσης γράψει μουσική σε διαφημιστικά καθώς και πολλά σήματα και θέματα τηλεοπτικών και ραδιοφωνικών εκπομπών.

Το 2019 ο Χάρης μαζί με την σύζυγο του, Αντελίνα, συμμετείχαν στο ταξιδιωτικό reality του Star Channel "Globetrotters" όπου και κέρδισαν την πρώτη θέση.

Το 2020 τον βρίσκει παρουσίαστή του νέου Big Brother (Ελλάδα) στον ΣΚΑΪ και από τις 30 Ιανουαρίου 2021 στην εκπομπή "ΣουΚου Family" μαζί με τη σύζυγό του Αντελίνα, που μεταδίδεται τα μεσημέρια του Σαββατοκύριακου στο ίδιο κανάλι.

Παραπομπές
----------

1. ↑  GreekDiscography. «GreekDiscography». *www.GreekDiscography.gr*. Ανακτήθηκε στις 9 Φεβρουαρίου 2024.
**Βουλευτικές εκλογές** διεξήχθησαν στη Σομαλία τον Οκτώβριο και τον Νοέμβριο του 2016. Η Άνω Βουλή ήταν να εκλεγεί στις 10 Οκτωβρίου, με την ψηφοφορία για την Κάτω Βουλή να διεξάγεται μεταξύ 23 Οκτωβρίου και 10 Νοεμβρίου 2016. Ήταν οι πρώτες εκλογές από το 1984, και το νεοεκλεγέν Κοινοβούλιο επρόκειτο να εκλέξει Πρόεδρο στις 30 Νοεμβρίου. Ωστόσο, οι προεδρικές εκλογές καθυστέρησαν και τελικά πραγματοποιήθηκε στις 8 Φεβρουαρίου 2017, οπότε εξελέγη πρόεδρος από τους βουλευτές και τους γερουσιαστές ο Μοχάμετ Αμπντουλάχι Μοχάμετ .

Η εξέλιξη του εμφυλίου πολέμου εμπόδισε τη διεξαγωγή εκλογών με πλήρη δικαιώματα ψήφου, και αντί αυτών των εκλογών έγινε μια έμμεση εκλογή με 14.025 αντιπροσώπους, οι οποίοι διορίζονται οι ίδιοι από τους μεγαλύτερους σε ηλικία της φυλής και εκλέγουν το Κοινοβούλιο.

Πλαίσιο
-------

Η θητεία των μη αιρετών μελών του Κοινοβουλίου από την Κυβέρνηση της Σομαλίας, που ορκίστηκαν το 2012, ολοκληρώθηκε το 2016. Το 2012 μόνο 135 πρεσβύτεροι (μεγαλύτεροι σε ηλικία από τη φυλή) ήταν μέρος της εκλογικής διαδικασίας. Για τις εκλογές του 2016 ο αριθμός αυξήθηκε σε 14.025. περιορίζεται Παραχωρήθηκε περιορισμένο δικαίωμα ψήφου, καθώς το μοντέλο των εκλογών βασίστηκε στους πρεσβύτερους της φυλής και στους κοινοτικούς αντιπροσώπους και όχι σε λαϊκή ψήφο. Ο απεσταλμένος του ΟΗΕ στη χώρα προειδοποίησε ότι η al-Shabaab, θα προσπαθούσε να εκτροχιάσει τις εκλογές.

Εκλογικό σύστημα
----------------

Τα 54 μέλη της Άνω Βουλής εξελέγησαν από τις κρατικές συνελεύσεις.

Το 275 μέλη της Κάτω Βουλής εξελέγησαν από 14.025 αντιπροσώπους από διάφορες περιοχές της χώρας. Κάθε βουλευτής εκλέγεται από εκλεκτορικό σώμα που αποτελείται από 51 άτομα που διορίζονται από τους 135 πρεσβύτερους. Επί συνόλου 51 αντιπροσώπων, οι 16 έπρεπε να είναι γυναίκες, οι 10 από τη νεολαία της κοινότητας και τα υπόλοιπα 25 μέλη να ανήκουν στην κοινωνία των πολιτών. Από τους 275 βουλευτές, οι 69 επιλέχθηκαν στην Μπαϊντόα , ενώ το υπόλοιπο προέρχονταν από άλλες πόλεις.

Παραπομπές
----------

1. 1 2  Fact sheet on Somalia's 2016 electoral process UNSOM
2. ↑  Conor Gaffey (8 August 2016). «SOMALIA SETS ELECTIONS DATES, DESPITE AL-SHABAB THREAT». Newsweek.. Ανακτήθηκε στις 11 August 2016.
3. ↑  Abdi Sheikh (10 August 2016). «Somalia to move to party politics in bid to cut clan rivalry». Mogadishu: Reuters.. Ανακτήθηκε στις 10 August 2016.
4. ↑  «Abdullahi Mohammed Farmaajo declared Somalia president». *Al Jazeera*. 8 February 2017.. Ανακτήθηκε στις 8 February 2017.
5. ↑  «Somalia president says free and fair elections inevitable in 2016». *jowhar.com*. Αρχειοθετήθηκε από το πρωτότυπο στις 19 Ιουνίου 2015. Ανακτήθηκε στις 28 Φεβρουαρίου 2017.
6. ↑  Dahir, Abdi Latif. «Democracy is thriving in Somalia, even with less than 1% of people voting in the upcoming election» (στα Αγγλικά). Ανακτήθηκε στις 25 Σεπτεμβρίου 2016.
7. ↑  Seeking stability in Somalia's election season The Africa Report, 9 June 2016
8. ↑  «Al-Shabab militants to try to derail 2016 Somalia elections: UN». *CTVNews*.
**Ο Μητροπολίτης Χρυσόστομος** (κατά κόσμον Δημήτριος Κορακίτης) ήταν Επίσκοπος και Μητροπολίτης της Ιεράς Μητροπόλεως Μάνης (πρώην ονομασία Γυθείου και Οιτύλου).

Γεννήθηκε στην Αθήνα το 1933. Σπούδασε στην Θεολογική Σχολή του Πανεπιστημίου Αθηνών, απ' όπου αποφοίτησε το 1957. 

Διάκονος χειροτονήθηκε το 1960 και Πρεσβύτερος το 1966. Δραστηριοποιήθηκε στην Μέση Εκπαίδευση ως καθηγητής από το 1958 έως το 1963. Το 1969, διορίστηκε Γραμματέας και Κωδικογράφος της Ιεράς Συνόδου της Εκκλησίας της Ελλάδος. Από το 1966 έως την εκλογή του, διακόνησε ως Ιεροκύρηξ της Αρχιεπισκοπής Αθηνών και Ιερατικός προϊστάμενος του Ιερού Ναού Αγίας Ειρήνης οδού Αιόλου.

Στις 4 Οκτωβρίου 1996 εξελέγη από την Ιεραρχία της Εκκλησίας της Ελλάδος, Μητροπολίτης Γυθείου και Οιτύλου και χειροτονήθηκε στις 6 Οκτωβρίου στον Ιερό Καθεδρικό Ναό Αθηνών.

Απεβίωσε στις 8 Νοεμβρίου 2017 σε ηλικία 84 ετών στην Αρεόπολη Μάνης ιερουργών κατά την ώρα της θείας λειτουργίας κατόπιν καρδιακού επεισοδίου.

Εξωτερικοί σύνδεσμοι
--------------------

* Ιστοσελίδα Ι. Μ. Μάνης

Παραπομπές
----------

1. ↑  «Εκοιμήθη ο μητροπολίτης Μάνης Χρυσόστομος». *zougla.gr*. 8 Νοεμβρίου 2017. Ανακτήθηκε στις 8 Νοεμβρίου 2017.
2. ↑  IEFIMERIDA.GR, NEWSROOM (10 Νοεμβρίου 2017). «Βίντεο-σοκ: Η στιγμή που ο Μητροπολίτης Μάνης υπέστη ανακοπή καρδιάς στη Θεία Λειτουργία». *iefimerida.gr*. Ανακτήθηκε στις 19 Μαρτίου 2024.
Γερμανοί από την περιοχή του Βόλγα σε στρατόπεδο προσφύγων στο Σνάιντεμυλ της Γερμανίας το 1920. Το Σνάιντεμυλ έχει μετονομαστεί σε Πίουα, διότι το 1945 ενσωματώθηκε στην Πολωνία, μετά τον Β΄ ΠΠ.
Οι **Γερμανοί του Βόλγα** (γερμανικά: Wolgadeutsche‎‎ ή *Russlanddeutsche* (γενικότερος όρος που αναφέρεται σε όλους τους Γερμανούς της Ρωσίας), ρωσικά: поволжские немцы‎‎
, ποβάλζσκιγιε νιέμτσι) είναι Γερμανοί που εποίκησαν και ζούσαν ιστορικά κατά μήκος του ποταμού Βόλγα στη νοτιοανατολική Ευρωπαϊκή Ρωσία γύρω από το Σαράτοφ και νοτιότερα. Οι Γερμανοί του Βόλγα μεταφέρθηκαν ως μετανάστες στη Ρωσία τον 18ο αιώνα, όπου τους επετράπη να διατηρήσουν τη θρησκεία, τον πολιτισμό, τη γλώσσα και τις εκκλησίες τους (οι Γερμανοί έποικοι ήταν κυρίως Λουθηρανοί, Μεταρρυθμισμένοι, Καθολικοί, Μοραβιανοί και Μενονίτες). Λόγω της μεγαλύτερης πίεσης για αφομοίωση και της επαναφοράς της στρατολόγησης, πολλοί Γερμανοί του Βόλγα μετανάστευσαν στο Κάνσας, στη Νεμπράσκα, στις Ντακότες, την Καλιφόρνια, την πολιτεία Ουάσινγκτον, τον Καναδά, σε άλλα μέρη των ΗΠΑ και σε χώρες της Νότιας Αμερικής, κυρίως όμως στην Αργεντινή, τη Χιλή και τη Βραζιλία. 

Μετά τη γερμανική επίθεση στη Σοβιετική Ένωση το 1941 ως μέρος του Β΄ ΠΠ, η Σοβιετική κυβέρνηση θεώρησε τους Γερμανούς του Βόλγα ως πιθανούς συνεργάτες και τους απέλασε κατά χιλιάδες στα ανατολικά, όπου χιλιάδες πέθαναν εκεί. Μετά τον πόλεμο, η Σοβιετική Ένωση απέλασε ένα μέτριο αριθμό Γερμανών σε δυτικότερες περιοχές. Στα τέλη της δεκαετίας του 1980 και τη δεκαετία του 1990, πολλοί από τους εναπομείναντες Γερμανούς έφυγαν από τη Σοβιετική Ένωση και μετακινήθηκαν στη Γερμανία.

Παραπομπές
----------

1. ↑  «Russian Census 2010: Population by ethnicity». *Perepis-2010.ru* (στα Ρωσικά). Αρχειοθετήθηκε από το πρωτότυπο (XLS) στις 4 Δεκεμβρίου 2013. Ανακτήθηκε στις 12 Νοεμβρίου 2017.
2. ↑  «Stat.kz». *Stat.kz*. Αρχειοθετήθηκε από το πρωτότυπο στις 12 Φεβρουαρίου 2010. Ανακτήθηκε στις 11 Νοεμβρίου 2017.
Ο **Γεράσιμος Γεννατάς** (Νίκαια Αττικής, 20 Νοεμβρίου 1961 - ) είναι Έλληνας ηθοποιός και σκηνοθέτης.

Βιογραφία
---------

Είναι τελειόφοιτος του Τμήματος Βιολογίας της Σχολής Θετικών Επιστημών του Εθνικού και Καποδιστριακού Πανεπιστημίου Αθηνών και απόφοιτος της Δραματικής σχολής Βεάκη το 1991.

Έκτοτε έχει συνεργαστεί με τα περισσότερα ΔΗ.ΠΕ.ΘΕ, τις δυο Κρατικές Σκηνές και πολλά θέατρα και θιάσους εντός των Αθηνών. Έχει δουλέψει στον κινηματογράφο και έχει πρωταγωνιστήσει σε αρκετές τηλεοπτικές σειρές. Έγινε περισσότερο γνωστός με τον ρόλο του ως Παναγιώτης Ζύγουρας στην τηλεοπτική σειρά *Είσαι το ταίρι μου*, η οποία προβλήθηκε από τον τηλεοπτικό σταθμό Mega Channel.

Το 1999 τιμήθηκε με το βραβείο της Ένωσης Ελλήνων Κριτικών για την ερμηνεία του στο ρόλο του "Τρουφαλντίνο" στον *Υπηρέτης δύο αφεντάδων* του Κάρλο Γκολντόνι.

Το 2004 σκηνοθέτησε την παράσταση *Βετεράνοι-Ολυμπιακές επιδείξεις καθ' οδον* που παίχτηκε σε δρόμους και πλατείες κατά τους Ολυμπιακούς Αγώνες Αθήνα 2004. Το 2006 σκηνοθέτησε στο θέατρο του Νέου Κόσμου την παράσταση *7 Ρίχτερ*, του Τούρκου συγγραφέα Μπεχίτς Ακ.

Συμμετείχε στο στήσιμο του θεατρικού εργαστηρίου του Δήμου Πετρούπολης όπου και δούλεψε για δυο χρονιές. Οργάνωσε κύκλους σεμιναρίων αυτοσχεδιασμού που παρείχε το ΔΗ.ΠΕ.ΘΕ της Πάτρας στους τελειόφοιτους φοιτητές του Τμήματος Θεατρικών Σπουδών της Σχολής Ανθρωπιστικών και Κοινωνικών Επιστημών του Πανεπιστημίου Πατρών.

Παραπομπές
----------

1. ↑  «ΕΠΤΑ ΡΙΧΤΕΡ | Θέατρο Νέου Κόσμου». *Θέατρο του Νέου Κόσμου*. Αρχειοθετήθηκε από το πρωτότυπο στις 24 Αυγούστου 2019. Ανακτήθηκε στις 24 Αυγούστου 2019.
Οι **Πέτρινοι κύκλοι της Σενεγκάμπια** είναι αρχαιολογικός χώρος κατά μήκος του ποταμού Γκάμπια στην Αφρική (στην Γκάμπια και Σενεγάλη). Πρόκειται για λίθους με κυκλική παράταξη οι οποίοι χρονολογούνται από τον 3ο αιώνα π.Χ έως τον 16ο αιώνα μ.Χ και αποτελούν σύμφωνα με ιστορικές έρευνες ταφικά μνημεία.

Περιγραφή
---------

Το συγκεκριμένο μνημείο αποτελείται από τέσσερις ομαδοποιήσεις λίθων σε σχήμα κύκλου: Wassu, Kerbatch, Sine Ngayene, Wanar οι οποίοι εκτείνονται σε 350 χιλιόμετρα πλάι στις όχθες του ποταμού Γκάμπια. Κάθε κύκλος αποτελείται από 10 έως 24 λίθους ενώ ο συνολικός αριθμός των λίθων φτάνει τους 93. Επιπλέον στην πλειοψηφία κάθε πέτρα έχει κυβοειδές ή κυλινδρικό σχήμα και είναι μικρότερη του ενός μέτρου όμως υπάρχουν και πέτρες που φτάνουν τα 3 μέτρα σε ύψος.

Ιστορία
-------

Από έρευνες που πραγματοποιήθηκαν, βρέθηκαν κάτω από τους βράχους αυτούς προσωπικά αντικείμενα όπως εργαλεία, κοσμήματα, όπλα, αγγεία κ.α υποδηλώνοντας ότι πρόκειται για τάφους έως και 1500 ετών. Σε αρκετά σημεία υπήρξε πλήθος σκελετών ανά τάφο γεγονός που σηματοδοτεί θάνατο μετά από μάχη ή κάποια επιδημία. Παρόλα αυτά και σύμφωνα με προφορικές παραδόσεις τον ιθαγενών πιστεύεται ότι οι κύκλοι είναι χώρος κατοικίας των πνευμάτων και όσοι θάφτηκαν εκεί αποτέλεσαν μέρος θυσίας στα πνεύματα αυτά. Άλλοι χαρακτηρίζουν τον χώρο ως μιας μικρότερης κλίμακας Stonehenge επειδή έχει και αυτός μια αινιγματική φύση.

Το 2006 συμπεριλήφθηκε στον κατάλογο της Unseco ως μνημείο παγκόσμιας πολιτιστικής κληρονομιάς αφού θεωρήθηκε παράδοση και τελετουργικό ενός αρχαίου πολιτισμου αλλά και σπουδαίο δημιούργημα.

Παραπομπές
----------

1. ↑  Centre, UNESCO World Heritage. «Stone Circles of Senegambia». *UNESCO World Heritage Centre* (στα Αγγλικά). Ανακτήθηκε στις 20 Μαρτίου 2021.
2. ↑  Guides, Bradt (21 Νοεμβρίου 2017). «The Stone Circles of Senegambia». *Bradt Guides* (στα Αγγλικά). Ανακτήθηκε στις 2 Απριλίου 2021.
3. ↑  «Stone Circles of Senegambia (Senegal and Gambia) | African World Heritage Sites». *www.africanworldheritagesites.org*. Ανακτήθηκε στις 2 Απριλίου 2021.
Ο **Ιωάννης Βερβέρης** (1840–1903 ή 1905) ήταν Έλληνας Μικρασιάτης σατιρικός ποιητής και εκδότης.

Βιογραφικά στοιχεία
-------------------

Γεννήθηκε το 1840 στις Κυδωνίες της Μικράς Ασίας το 1840. Μετακόμισε στη Σύρο όπου εξέδωσε τα σατιρικά περιοδικά *Εωσφόρος* και *Ιππότης*. Στη συνέχεια μετακόμισε στην Αθήνα όπου υπήρξε εκδότης του περιοδικού *Ό,τι θέλω* την περίοδο 1876-1877. Επίσης συνεργάστηκε με τον Γεώργιο Σουρή στην έκδοση του περιοδικού *Σκηναί*, ενώ έγινε γνωστός για το σκωπτικό του ύφος. Δημοσίευε επιφυλλίδες σε μορφή λαϊκών μυθιστορημάτων στα περιοδικά *Αριστοφάνης*, *Ραμπαγάς* και *Μη Χάνεσαι*, τα οποία είχαν ιδιαίτερα μεγάλη απήχηση στο αναγνωστικό κοινό. Αργότερα εξέδωσε και το περιοδικό *Παληάνθρωπος* στο οποίο χρησιμοποιούσε τη δημοτική γλώσσα κάτι που τον έκανε να θεωρείται πρόδρομος του δημοτικισμού. Πέθανε το 1903 ή το 1905 στην Αθήνα.

Παραπομπές
----------

1. ↑  «Πανδέκτης: Βερβερής Ιωάννης». *pandektis.ekt.gr*. Εθνικό Ίδρυμα Ερευνών. Ανακτήθηκε στις 24 Σεπτεμβρίου 2017.
2. ↑  «Βερβέρης, Ιωάννης». *www.ygeiaonline.gr*. Εγκυκλοπαίδεια Δομή. Ανακτήθηκε στις 24 Σεπτεμβρίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 10158790505638850503
* **ΕΒΕ**: 109548

 |

 |
Ο **Νικηφόρος Βυζαντινός** (φιλολογικό ψευδώνυμο του Πάνου Χατζηγεωργιάδη), ανήκει στην νέα γενιά Ελλήνων λογοτεχνών με ιδιαίτερη αγάπη και ενδιαφέρον για την ποίηση και θεματολογία η οποία έχει πατριδοκεντρικό χαρακτήρα αλλά και κοινωνικό/καταγγελτικό ύφος. Εργάζεται επίσης ως επαγγελματιας μουσικος παραγωγος και συνθετης κινηματογραφικης μουσικης. 

Η ποίηση του έχει ήδη κριθεί άξια συμμετοχής σε επίσημους ποιητικούς διαγωνισμούς, όπως αυτούς οι οποίοι και διεξάγονται από την Π.Ε.Λ. (Πανελλήνια Ενωση Λογοτεχνών) υπό την μορφή Δελφικών αγώνων ποίησης κατά τα πρότυπα Άγγελου Σικελιανού, καθώς και βραβευθεί από άλλους, όπως τον ετήσιο ποιητικό διαγωνισμό UNESCO (Β' βραβείο ποίησης αυτογνωσίας για το ποίημα «Τι Ψάχνεις») με την επωνυμία «Σικελιανά», ενώ ήδη πέραν των δημοσιευμένων πονημάτων του από τον έντυπο τύπο, βρίσκονται υπό έκδοση δύο ποιητικές συλλογές σε διαφορετικό ύφος.

Πέραν των δραστηριοτήτων που αφορούν την λογοτεχνία, ο Νικηφόρος Βυζαντινός αρθρογραφεί κατά τακτά χρονικά διαστήματα στον έντυπο τύπο με θεματολογία αντλούμενη από τα εθνικά ζητήματα της Ελλάδος, την ιστορία της, αλλά και τις κοινωνικές εξελίξεις και προβληματισμούς.

Εξωτερικοί σύνδεσμοι
--------------------

* Ποιήματα